Foto: AFP/Tobias Schwarz YeI yagona armiyasi inqiroz yuzaga kelganida Yevropa manfaatlarini qat’iy himoya qilish va Yevropa kuchlari harbiy operatsiyalarda ishtirok etganida uning salohiyatini oshirish uchun kerak. GFR mudofaa vaziri Ursula fon der Lyayyen Funke mediaguruhiga bergan intervyusida shu so‘zlarni aytdi. "Yevropa faqatgina birgalikda mashq o‘tkazish va yaxshi qurollanishga emas, balki biror inqiroz yuzaga kelganida Yevropa manfaatlarini qat’iyat bilan himoya qilishda siyosiy irodaga ega bo‘lish uchun ham armiyaga muhtoj", dedi u.  Fon der Lyayyen yagona Yevropa armiyasi NATOga raqobatchi bo‘ladi deb hisoblamaydi. "NATO barcha yevropaliklar uchun mudofaa masalasida hamisha birinchi o‘rinda bo‘ladi", dedi u. Fransiya prezidenti Emmanyuel Makron 6 noyabr kuni Europe1 radiostansiyasiga bergan intervyusida Yevropa o‘zining yagona qurolli kuchlarini tuzishi zarurligini bildirgandi. U shuningdek, Yevropa ittifoqi Xitoy, Rossiya va AQShdan himoyalanishi kerakligini aytgandi.